ફાતુલ્લા : રૂષભ પંતનાં 96 બોલમાં 111 રન અને સરફરાઝ ખાન, અરમાન ઝાફરીની અડધી અડધી સદીનાં સહારે મોટો સ્કોર ખડક્યા બાદ બોલરોનાં અદ્ભુત પ્રદર્શનનાં પગલે ભારતે અંડર -19 વર્લ્ડ કપની ક્વાર્ટર ફાઇનલમાં નામ્બિયા સામે 197 રને ભવ્ય વિજય મેળવ્યો હતો. આ જીત સાથે જ ભાતર અંડર – 19 વર્લ્ડ કપ સેમી ફાઇનલમાં પોતાનું સ્થાન નિશ્ચિત કરી દીધું છે. પ્રથમ બેટિંગ કરવા માટે ઉતરેલા ભારતી નિર્ધારિત 50 ઓવરમાં 6 વિકેસનાં નુકસાને 349 રન ફટકાર્યા હતા. જેથી નામ્બિયાને જીતવા માટે 350 રનની જરૂર હતી. 350 રનનાં લક્ષ્યાંકને પાર કરવા માટે ઉથરેલી નામ્બિયાની ટીમ 39 ઓવરમાં 152 રનમાં જ ખડી ગઇ હતી. ભારત તરફથી અનમોલપ્રીય અને મયંક ડાંગરે 3-3 વિકેટ ઝડપી હતી.